Alex Pacheco

Alexander Fernando PACHECO (naskita aŭgusto 1958 en Joliet, Ilinojso) estas usona bestaj-rajtoj-aktivulo. Li estas kunfondinto kaj iama prezidanto de Homoj por la Etika Traktado de Bestoj (PETA), fondinto de All American Animals kaj 1-800-Save-a-Pet.com.

La 20-an de marto 1995, li ricevis la Premion por Kuraĝo de Konscienco fare de La Abatejo de Paco. 

 Agado 
Li forlasis siajn originalajn planojn iĝi pastro post atestado de la traktado de bestoj dum vizito al viandfabriko. Amiko donis al li ekzempleron de la libro *Animal Liberation* de Peter Singer, kiu instigis lin adopti vegetaran dieton. Pacheco poste studis ĉe la Universitato de Ohio, kie li komencis sian unuan aktivismon kontraŭ besta ekspluatado.

Pacheco unue akiris vastan publikan atenton en 1981 kiam li provis ĉesigi la uzon de 17 makakoj por bestotestado ĉe la Instituto de Konduta Esploro en Silver Spring. En la biologio-laboratorio, la simioj havis siajn membrojn senigitajn je nervaj konektoj kaj poste estis devigitaj uzi ilin (kiujn ili ne povis senti) per elektraj ŝokoj. Pacheco, dungito, jurpersekutis la respondecan psikologon, Edward Taub, pro malobservo de bestobonfartaj leĝoj. La polico trudeniris la laboratorion kaj konfiskis la simiojn. Taub estis akuzita kaj kondamnita, sed post apelacio, li estis parte absolvita pro teknikaj kialoj. La disputo pri la bestoj atingis la Superan Kortumon kaj kaŭzis pliiĝon de membreco por PETA . La decido influis bestobonfartan leĝaron; ekzemple, la Bestobonfarta Leĝo de 1985 estis pasigita kiel rezulto de aŭdiencoj pri la kazo.Stone, Oliver. Foreword in Guillermo, Kathy Snow. Monkey Business: The Disturbing Case That Launched the Animal Rights Movement. National Press Books, 1993.

Oliver Stone poste diris, ke la kampanjo de Pacheco naskigis la movadon por bestaj rajtoj en Usono.

 Referencoj 

 Eksteraj ligiloj 



Kategorio:Bestrajtaj aktivuloj
Kategorio:Usonaj aktivuloj